stanford-oval/wikipedia huggingface dataset:
Kylian Mbappé

| 0 | 1 | 2 | 3 |
| --- | --- | --- | --- |
 Kylian Mbappé edustamassa Real Madridia vuonna 2024.
Henkilötiedot
Koko nimi: Kylian Sanmi Mbappé Lottin
Syntymäaika: 20. joulukuuta 1998 (ikä 26)
Syntymäpaikka: Bondy, Ranska
Pelipaikka: hyökkääjä
Pituus: 178 cm
Lempinimi: Donatello
Seura
Seura: Real Madrid
Pelinumero: 9
Junioriseurat
2010–2013: AS Bondy
2013–2015: Monaco
Seurat
| Vuodet | Seura | O | (M) |
| 2015–2016 | Monaco B | 12 | (4) |
| 2015–2018 | Monaco | 41 | (16) |
| 2017–2018 | → Paris Saint-Germain | 27 | (13) |
| 2018–2024 | Paris Saint-Germain | 178 | (162) |
| 2024– | Real Madrid | 26 | (20) |
Maajoukkue
| 2014–2015 | Ranska U17 | 2 | (0) |
| 2016 | Ranska U19 | 11 | (7) |
| 2017– | Ranska | 86 | (48) |
 Seurajoukkueuran tilastot kattavat vain kansalliset sarjat, päivitetty 16. maaliskuuta 2025.  Maajoukkueuran tilastot päivitetty 9. joulukuuta 2024.
| Mitalit> Miesten jalkapallo.Maa:  Ranska.MM-kilpailut  | Mitalit> Miesten jalkapallo.Maa:  Ranska.MM-kilpailut  | Mitalit> Miesten jalkapallo.Maa:  Ranska.MM-kilpailut  | Miesten jalkapallo> Maa:  Ranska. |
| --- | --- | --- | --- |
|  Kultaa | Venäjä 2018 | Jalkapallo |  |
|  Hopeaa | Qatar 2022 | Jalkapallo |  |
| Kansojen liiga  | Kansojen liiga  | Kansojen liiga  |  |
|  Kultaa | Kansojen liiga 2020–2021 | Jalkapallo |  |
| alle 19-vuotiaiden EM-kilpailut  | alle 19-vuotiaiden EM-kilpailut  | alle 19-vuotiaiden EM-kilpailut  |  |
|  Kultaa | Saksa 2016 | Jalkapallo |  |
Kylian Sanmi Mbappé Lottin (s. 20. joulukuuta 1998 Bondy, Ranska) on ranskalainen jalkapalloilija, pelipaikaltaan hyökkääjä. Hän on edustanut heinäkuusta 2024 lähtien Espanjan pääsarjassa pelaavaa Real Madridia. Hänet luetaan laajalti maailman parhaimpien pelaajien joukkoon.
Mbappé aloitti uransa syntymäkaupunkinsa junioriseura AS Bondyssä, josta hän jatkoi Monacon junioreihin ja myöhemmin ammattilaisjoukkueeseen. Hän liittyi ranskalaisseura Paris Saint-Germainiin vuosiksi 2018–2024 ja voitti joukkueessa muun muassa kuudesti Ranskan pääsarjamestaruuden, neljästi Ranskan cupin, kahdesti Ranskan liigacupin ja kolmesti Ranskan supercupin. Hän liittyi espanjalaisseura Real Madridiin kaudeksi 2024–2025.
Mbappé on edustanut Ranskan A-maajoukkuetta vuodesta 2017 ja voittanut maailmanmestaruuden 2018. Hän on Ranskan A-maajoukkueen kaikkien aikojen kolmanneksi paras maalintekijä.
Tausta

Kylian Sanmi Mbappé Lottin syntyi 20. joulukuuta 1988 Bondyssä, joka on Pariisin esikaupunkialue. Alue on enimmäkseen työväenluokkaista, ja suurin osa sen väestöstä on maahanmuuttajia. Hänen äitinsä oli algerialaistaustainen Fayza Lamari ja isä kamerunilaistaustainen Wilfried Mbappé. Mbappélla on niin ikään jalkapalloa pelaava veli Ethan Mbappé (s. 2006).
Mbappé aloitti jalkapallouransa kuusivuotiaana paikallisseura AS Bondysta, jota hänen isänsä valmensi. Myöhemmin hän liittyi kuuluisaan Clairefontainen junioriakatemiaan, jossa on erikoistuttu valmentamaan ja kehittämään nuoria ranskalaisia jalkapalloilijoita. Lupaavien odotusten ja peliesitysten jälkeen useat ranskalaisseurat olivat kiinnostuneita hankkimaan Mbappén nuorisoakatemiaansa. Muita ranskalaisnuorukaisesta kiinnostuneita olivat muun muassa espanjalaisseurat Real Madrid ja Valencia. Mbappé kävi myös englantilaisseura Chelsean testeissä 11-vuotiaana ja pelasi jopa yhden ottelun seuran nuorisojoukkueessa. Lopulta hän päätyi Monacon nuorisoakatemiaan.
Seurajoukkueura > Monaco (2015–2017)

Mbappé teki ensiesiintymisensä seuran edustusjoukkueessa 2. joulukuuta 2015 ottelussa Caenia vastaan. Hän tuli vaihdosta kentälle ottelun 88. peliminuutilla. Hänestä tuli samalla seurahistorian nuorin debytantti edustusjoukkueessa 16 vuoden ja 347 päivän iässä. Ennätys oli aiemmin ollut Thierry Henryn nimissä.
20. helmikuuta 2016 Mbappé teki ensimmäisen maalinsa edustusjoukkueessa ottelussa Troyesia vastaan lisäajalla. Hänestä tuli niin ikään seurahistorian nuorin maalintekijä edustusjoukkueessa 17 vuoden ja 62 päivän iässä. Myös tämä ennätys oli aikaisemmin ollut Henryn hallussa. 6. maaliskuuta 2016 Mbappé allekirjoitti ensimmäisen ammattilaissopimuksensa, joka oli pituudeltaan kolmivuotinen ja ulottui näin vuoteen 2019 asti.
Kaudella 2016–2017 Mbappé teki läpimurtonsa Monacon kokoonpanoon. Hän onnistui tekemään 15 maalia Ranskan pääsarjassa ja kuusi maalia Mestarien liigassa. Kaikki kilpailut huomioiden Mbappé sai maalitililleen yhteensä 26 maalia 44 ottelussa. Monaco voitti Ligue 1:n mestaruuden.
Seurajoukkueura > Paris Saint-Germain > Ensimmäiset mestaruuskaudet (2017–2019)

Kaudeksi 2017–2018 Mbappé siirtyi lainasopimuksella Paris Saint-Germainiin. Hän teki maalin kauden ensimmäisessä liigaottelussa Metziä vastaan. Kauden aikana hän pelasi kaikkiaan 27 Ligue 1 -ottelua ja teki niissä 13 maalia. Ranskan cupissa hän teki neljä maalia, joista kaksi välieräottelussa Caenia vastaan. PSG voitti sekä liiga-, cup- että liigacupmestaruuden. Mestarien liigassa Mbappé pelasi joukkueensa kaikki kahdeksan ottelua ja teki neljä maalia.
Kesällä 2018 Paris Saint-Germain osti Mbappén pelaajaoikeudet. Kaudella 2018–2019 hän pelasi Ligue 1:ssä 29 ottelua ja teki 33 maalia, millä hän oli liigan ylivoimaisesti paras maalintekijä. PSG voitti jälleen liigamestaruuden. Ranskan cupissa Mbappé teki kaksi maalia, joista toisen välierässä, mutta loppuottelun PSG hävisi Rennes’lle rangaistuspotkukilpailussa, johon Mbappé ei osallistunut tultuaan ajetuksi kentältä ulos vähän ennen jatkoajan päättymistä. Mestarien liigassa Mbappé pelasi joukkueensa kaikki kahdeksan ottelua ja teki jälleen neljä maalia.
Seurajoukkueura > Paris Saint-Germain > 2019–2021

Koronaviruspandemian keskeyttämällä Ligue 1 -kaudella 2019–2020 Mbappé pelasi 20 ottelua ja teki 18 maalia, millä hän oli liigan maalintekijätilaston jaetulla ykkössijalla. Ranskan cupissa hän teki neljä maalia, joista kolme välieräottelussa Lyonia vastaan. PSG voitti sekä liiga-, cup- että liigacupmestaruuden. Finaalitappioon päättyneessä Mestarien liigassa Mbappé pelasi kymmenen ottelua ja teki niissä viisi maalia. Alkulohkon vierasottelussa Club Bruggea vastaan hän teki hattutempun.
Kaudella 2020–2021 Mbappé pelasi Ligue 1:ssä 31 ottelua ja oli liigan paras maalintekijä 27 osumallaan. Hän voitti Ranskan cupin ja teki viidessä cup-ottelussaan seitsemän maalia, joihin sisältyivät PSG:n molemmat varsinaisen peliajan maalit rangaistuspotkukilpailuun päätyneessä välierässä Montpellieria vastaan ja toinen maali PSG:n 2–0-loppuotteluvoitossa Monacoa vastaan. Mestarien liigassa hän pelasi kauden aikana kymmenen ottelua, joissa hän teki kahdeksan maalia, muun muassa kolme maalia ensimmäisessä neljännesvälieräottelussa Barcelonaa ja kaksi maalia ensimmäisessä puolivälieräottelussa Bayern Müncheniä vastaan. Manchester City pudotti PSG:n välierissä, jonka toisessa osaottelussa Mbappé pysyi vaihtopenkillä loukkaantumisen vuoksi.
Seurajoukkueura > Paris Saint-Germain > Sadas PSG-maali (2021–2024)

Mbappé voitti kaudella 2021–2022 jälleen Ranskan-mestaruuden, ja hän oli sen paras maalintekijä tehtyään 28 maalia 35 ottelussa. Lisäksi hän antoi 19 maalisyöttöä. Mestarien liigassa PSG putosi Real Madridia vastaan pelatussa ensimmäisessä pudotuspeliottelussa. Mbappé pelasi kahdeksan ottelua, joissa hän sekä teki että syötti kuusi maalia.
PSG voitti jälleen sarjamestaruuden kaudella 2022–2023, ja Mbappé pelasi 34 ottelua ja teki niissä 29 maalia, mikä teki hänestä jälleen sarjan parhaan maalintekijän. Hän teki elokuussa pelatussa ja 7–1 päättyneessä ottelussa Lilleä vastaan Ranskan sarjahistorian jaetulla nopeimman maalin kahdeksan sekuntia ottelun alun jälkeen. Mestarien liigassa hän teki kahdeksassa ottelussa seitsemän maalia, mikä teki hänestä jaetulla kolmanneksi parhaan maalintekijän. Mbappé tuli vuoden 2023 Kultaisen pallon äänestyksessä kolmanneksi Lionel Messin ja Erling Braut Haalandin jälkeen.
PSG voitti 12. sarjatittelinsä kaudella 2023–2024. Mbappé pelasi turnauksessa 29 ottelua ja teki niissä 27 maalia. Täten hän voitti ylivoimaisesti maalipörssin, eikä kukaan muu tehnyt yli 20 maalia. Voitto tuli myös Ranskan cupissa, jossa hän pelasi kuusi ottelua ja teki kahdeksan maalia. Mestarien liigassa PSG ylsi välieriin ja Mbappé teki 12 ottelussa kahdeksan maalia.
Seurajoukkueura > Real Madrid (2024–)

Kesäkuussa 2024 Real Madrid tiedotti Mbappén siirtyvän joukkueeseen viisivuotisella sopimuksella. Hän teki ensimmäisen maalinsa Real Madridin voittaessa Espanjan supercupin 2–0 Atalantaa vastaan. Ensimmäiset sarjamaalinsa hän taas teki joukkueen kauden toisessa voitossa syyskuun alussa 2–0 Real Betisiä vastaan.
Maajoukkueura > Ammattilaisdebyytti (2016–2017)

Mbappé pelasi kaikki viisi ottelua Ranskan voittaessa alle 19-vuotiaiden Euroopan-mestaruuden 2016. Hän teki turnauksessa viisi maalia.
Mbappé teki miesten maajoukkuedebyyttinsä Ranskan kokoonpanossa 25. maaliskuuta 2017 MM-karsintaottelussa Luxemburgia vastaan. Ensimmäisen maalinsa hän teki viidennessä maaottelussaan elokuussa 2017 MM-karsinnassa Alankomaita vastaan.
Maajoukkueura > MM-kultaa ja EM-kilpailut (2018–2021)

Mbappé valittiin osaksi Ranskan MM-joukkuetta 2018 ja oli ollut samana vuonna osallisena kaikissa Ranskan harjoituspeleissä. Hän pelasi MM-debyyttinsä 16. kesäkuuta C-lohkon avausottelussa Australiaa vastaan, mutta jäi ottelussa maaleitta. Hän teki Perua vastaan pelatussa alkusarjan ottelussa maalin Ranskan MM-historian nuorimpana pelaajana (19 vuotta 183 päivää). Hän teki kaksi maalia neljännesvälierissä Argentiinaa vastaan. Ranska eteni finaaliin Kroatiaa vastaan, ja Mbappé teki ottelun viimeisen maalin johdattaen maansa 4–2 voittoon. Hänet valittiin kilpailujen parhaaksi nuoreksi pelaajaksi.
Mbappé pelasi Ranskan kaikki neljä ottelua vuonna 2021 järjestetyissä EM-kilpailuissa ja syötti kaksi maalia.
Maajoukkueura > MM-hopeaa (2022–)

Hän teki neljä maalia MM-karsintaottelussa Kazakstania vastaan marraskuussa 2021. Hän pelasi kaikki seitsemän ottelua, joista kuusi avauskokoonpanossa, Ranskan saavuttaessa hopeaa MM-kilpailuissa 2022. Hän voitti kisojen maalikuninkuuden tehtyään kaikkiaan kahdeksan maalia: alkusarjassa yhden maalin Australiaa ja kaksi Tanskaa vastaan, neljännesvälierässä kaksi Puolan verkkoon sekä loppuottelussa kolme maalia Argentiinaa vastaan. Lisäksi hän onnistui vielä loppuottelun rangaistuspotkukilpailussa.
Mbappé on toiminut maajoukkueen kapteenina vuodesta 2023. Hän pelasi vuonna 2023 Ranskan kaikki kahdeksan EM-karsintaottelua ja niistä seitsemässä täydet minuutit. Hän teki kaksi maalia kotiottelussa Alankomaita vastaan, yhden vierasottelussa Gibraltaria ja kotiottelussa Kreikkaa vastaan, kaksi vierasottelussa Alankomaita vastaan ja hattutempun kotiottelussa Gibraltaria vastaan. EM-kilpailuissa 2024 hän pelasi ensimmäisessä alkulohko-ottelussa Itävaltaa vastaan täydet minuutit mutta sai ottelun lopulla nenäänsä murtuman törmättyään pelitilanteessa itävaltalaispelaaja Kevin Danson kanssa. Hän oli poissa toisesta ottelusta mutta pelasi kolmannessa jälleen täydet minuutit ja teki Puolaa vastaan rangaistuspotkusta maalin. Hän pelasi avauskokoonpanossa myös kaikissa kolmessa pudotuspeliottelussa ja syötti joukkueensa ainoan maalin tappiollisessa välieräottelussa Espanjaa vastaan.
Mbappé on pelannut vuoden 2024 loppuun mennessä 86 A-maaottelua ja tehnyt niissä 48 maalia. Hän on kolmanneksi eniten A-maaottelumaaleja tehnyt ranskalaisjalkapalloilija.
Pelaajakuva > Pelityyli, ominaisuudet ja vastaanotto

Mbappé luetaan maailman parhaiden pelaajien joukkoon, ja häntä pidetään myös yhtenä Ranskan kaikkien aikojen parhaimmista pelaajista. Lisäksi häntä pidetään GiveMeSport-sivuston vuonna 2024 laatiman listan mukaan MM-kilpailujen historian parhaimpina pelaajina.
Hän pelaa tyypillisesti vasenta laitahyökkääjää, mutta häntä on peluutettu vaihtelevasti myös keskushyökkääjänä. Hän on oikeajalkainen ja omaa hyvät pallonhallinta- ja viimeistelykyvyt sekä on hyvä pallon kuljettaja. Hän on nopea juoksija, myös pallon kanssa. Hän juoksi MM-kilpailuissa 2022 parhaimmillaan 35,2 kilometrin tuntivauhtia. Mbappén idoli on portugalilainen Cristiano Ronaldo.
Pelaajakuva > Tulot, sponsorointi ja julkinen näkyvyys

Mbappé oli Forbesin mukaan maailman viidenneksi eniten tienaava jalkapalloilija vuonna 2024 ja tekee yhteistyötä muun muassa Niken ja Hublotin kanssa. Hän on esiintynyt FIFA-pelisarjan FIFA 21 -videopelin kansikuvassa. Hänestä tuli yksi nuorimmista kansikuvassa yksin esiintyvistä pelaajista. Hänellä oli Instagramissa yli 123 miljoonaa seuraajaa helmikuussa 2025.
Ura jalkapallon ulkopuolella

Mbappé lahjoitti kaikki MM-kilpailuista 2018 ansaitsemansa tienestit Premiers de cordee -järjestölle, joka esimerkiksi järjestää liikuntamahdollisuuksia sairaalassa oleville lapsille. Hän lahjoitti 34 000 dollaria tammikuussa 2019 lento-onnettomuudessa olleen jalkapalloilija Emiliano Salan etsimistä varten. Myöhemmin helmikuussa hän lahjoitti 27 000 puntaa konetta lentäneen kapteenin etsimiseksi.
Mbappé julkaisi vuonna 2021 Je m’appelle Kylian -romaanin, jonka tarkoituksena on lisätä lasten motivaatiota unelmiensa saavuttamiseksi.
Tilastot > Seurajoukkue

Päivitetty 14. maaliskuuta 2025
| Joukkue | Kausi | Sarja> Taso | Sarja> Ottelut | Sarja> Maalit | Kansallinen cup> Ottelut | Kansallinen cup> Maalit | Liigacup> Ottelut | Liigacup> Maalit | Eurooppa> Ottelut | Eurooppa> Maalit | Muut> Ottelut | Muut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| AS Monaco II | 2015–2016 | National 2 | 10 | 2 | — | — | — | — | — | — | — | — | 10 | 2 |
| AS Monaco II | 2016–2017 | National 2 | 2 | 2 | — | — | — | — | — | — | — | — | 2 | 2 |
| AS Monaco II | Yhteensä | Yhteensä | 12 | 4 | — | — | — | — | — | — | — | — | 12 | 4 |
| AS Monaco | 2015–2016 | Ligue 1 | 11 | 1 | 1 | 0 | 1 | 0 | 1 | 0 | — | — | 14 | 1 |
| AS Monaco | 2016–2017 | Ligue 1 | 29 | 15 | 3 | 2 | 3 | 3 | 9 | 6 | — | — | 44 | 26 |
| AS Monaco | 2017–2018 | Ligue 1 | 1 | 0 | — | — | — | — | — | — | 1 | 0 | 2 | 0 |
| AS Monaco | Yhteensä | Yhteensä | 41 | 16 | 4 | 2 | 4 | 3 | 10 | 6 | 1 | 0 | 60 | 27 |
| Paris Saint-Germain (laina) | 2017–2018 | Ligue 1 | 27 | 13 | 5 | 4 | 4 | 0 | 8 | 4 | — | — | 44 | 21 |
| Paris Saint-Germain | 2018–2019 | Ligue 1 | 29 | 33 | 4 | 2 | 2 | 0 | 8 | 4 | 0 | 0 | 43 | 39 |
| Paris Saint-Germain | 2019–2020 | Ligue 1 | 20 | 18 | 3 | 4 | 3 | 2 | 10 | 5 | 1 | 1 | 37 | 30 |
| Paris Saint-Germain | 2020–2021 | Ligue 1 | 31 | 27 | 5 | 7 | — | — | 10 | 8 | 1 | 0 | 47 | 42 |
| Paris Saint-Germain | 2021–2022 | Ligue 1 | 35 | 28 | 3 | 5 | — | — | 8 | 6 | 0 | 0 | 46 | 39 |
| Paris Saint-Germain | 2022–2023 | Ligue 1 | 34 | 29 | 1 | 5 | — | — | 8 | 7 | 0 | 0 | 43 | 41 |
| Paris Saint-Germain | 2023–2024 | Ligue 1 | 29 | 27 | 6 | 8 | — | — | 12 | 8 | 1 | 1 | 48 | 44 |
| Paris Saint-Germain | Yhteensä | Yhteensä | 205 | 175 | 27 | 35 | 9 | 2 | 64 | 42 | 3 | 2 | 308 | 256 |
| Real Madrid | 2024–2025 | Primera División | 25 | 18 | 2 | 1 | — | — | 12 | 7 | 4 | 3 | 43 | 29 |
| Ura yhteensä | Ura yhteensä | Ura yhteensä | 283 | 213 | 33 | 38 | 13 | 5 | 86 | 55 | 8 | 5 | 423 | 316 |
↑  Sisältää Ranskan cupin.
↑  Sisältää vuonna 2020 lopetetun Ranskan liigacupin.
↑  Sisältää Eurooppa-liigan ja Mestarien liigan.
↑  Sisältää Trophée des Championsin, UEFA Super Cupin ja FIFA Intercontinental Cupin.
Saavutukset > Seurajoukkue

Monaco
Ranskan mestaruus (1): 2016–17
Paris Saint-Germain
Ranskan mestaruus (6): 2017–18, 2018–19, 2019–20, 2021–22, 2022–23, 2023–24
Ranskan cup (4): 2017–18, 2019–20, 2020–21, 2023–24
Ranskan liigacup (2): 2017–18, 2019–20
Ranskan supercup (3): 2019, 2020, 2023
Real Madrid
Euroopan supercup (1): 2024
Saavutukset > Maajoukkue

Ranska U19
Alle 19-v. Euroopan-mestaruus: 2016
Ranska
Maailmanmestaruus: 2018
hopeaa: 2022
Kansojen liiga: 2020–2021
Saavutukset > Henkilökohtaiset

MM-kilpailujen Kultainen kenkä (1): 2022
MM-kilpailujen paras nuori pelaaja (1): 2018
Kansojen liigan loppuottelun Kultainen kenkä (1): 2021
Ranskan pääsarjan vuoden pelaaja (5): 2018–2019, 2020–2021, 2021–2022, 2022–2023, 2023–2024
Ranskan pääsarjan vuoden nuori pelaaja (3): 2016–2017, 2017–2018, 2018–2019
Ranskan pääsarjan vuoden joukkue (6): 2016–2017, 2017–2018, 2018–2019, 2020–2021, 2021–2022, 2022–2023
Ranskan pääsarjan paras maalintekijä (6): 2018–2019, 2019–2020, 2020–2021, 2021–2022, 2022–2023, 2023–2024
Ranskan vuoden jalkapalloilija (4): 2018, 2019, 2022, 2023–2024
Mestarien liigan paras maalintekijä (1): 2023–2024 (jaetulla Harry Kanen kanssa)
Mestarien liigan kauden joukkue (4): 2016–2017, 2019–2020, 2020–2021, 2021–2022
Uefan vuoden joukkue (1): 2018
Golden Boy (1): 2017
Kopa Trophy (1): 2018
Onze de Bronze (1): 2019
Fifa/FIFPro World XI (5): 2018, 2019, 2022, 2023, 2024
Globe Soccerin vuoden miespelaaja (2): 2021, 2024
Kunnianosoituksia
Kunnialegioonan ritarimerkki (Ranska, 2018)
Aiheesta muualla

Kuvia tai muita tiedostoja aiheesta Kylian Mbappé Wikimedia Commonsissa
Kylian Mbappén tilastot Soccerway-sivustolla (englanniksi)
Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Camavinga |
7 Vinícius Júnior |
8 Valverde |
9 Mbappé |
10 Modrić |
11 Rodrygo |
13 Lunin |
14 Tchouaméni |
15 Güler |
16 Endrick |
17 Vázquez |
18 Vallejo |
19 Ceballos |
20 García |
21 Brahim |
22 Rüdiger |
23 Mendy |
Valmentaja Ancelotti
Ranskan joukkue – Jalkapallon MM-kilpailut 2018
1 Lloris |
2 Pavard |
3 Kimpembe |
4 Varane |
5 Umtiti |
6 Pogba |
7 Griezmann |
8 Lemar |
9 Giroud |
10 Mbappé |
11 Dembélé |
12 Tolisso |
13 Kanté |
14 Matuidi |
15 N’Zonzi |
16 Mandanda |
17 Rami |
18 Fekir |
19 Sidibé |
20 Thauvin |
21 Lucas |
22 Mendy |
23 Areola |
Valmentaja Deschamps
Ranskan joukkue – Jalkapallon EM-kilpailut 2020
1 Lloris |
2 Pavard |
3 Kimpembe |
4 Varane |
5 Lenglet |
6 Pogba |
7 Griezmann |
8 Lemar |
9 Giroud |
10 Mbappé |
11 Dembélé |
12 Tolisso |
13 Kanté |
14 Rabiot |
15 Zouma |
16 Mandanda |
17 Sissoko |
18 Digne |
19 Benzema |
20 Coman |
21 Lucas |
22 Ben Yedder |
23 Maignan |
24 Dubois |
25 Koundé |
26 Thuram |
Valmentaja Deschamps
Ranskan joukkue – Jalkapallon MM-kilpailut 2022
1 Lloris |
2 Pavard |
3 Disasi |
4 Varane |
5 Koundé |
6 Guendouzi |
7 Griezmann |
8 Tchouaméni |
9 Giroud |
10 Mbappé |
11 Dembélé |
12 Kolo Muani |
13 Fofana |
14 Rabiot |
15 Veretout |
16 Mandanda |
17 Saliba |
18 Upamecano |
19 Benzema |
20 Coman |
21 L. Hernández |
22 T. Hernández |
23 Areola |
24 Konaté |
25 Camavinga |
26 Thuram |
Valmentaja Deschamps
Ranskan joukkue – Jalkapallon EM-kilpailut 2024
1 Samba |
2 Pavard |
3 Mendy |
4 Upamecano |
5 Koundé |
6 Camavinga |
7 Griezmann |
8 Tchouaméni |
9 Giroud |
10 Mbappé |
11 Dembélé |
12 Kolo Muani |
13 Kanté |
14 Rabiot |
15 Thuram |
16 Maignan |
17 Saliba |
18 Zaïre-Emery |
19 Fofana |
20 Coman |
21 Clauss |
22 Hernández |
23 Areola |
24 Konaté |
25 Barcola |
Valmentaja Deschamps
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Japani  Tšekki  Kroatia  Alankomaat  Puola  Venäjä 
Henkilöt:  DDB  Yle 
Muut:  IdRef 
Mbappé kuljettaa palloa vuonna 2017 pelatessaan lainalla Paris Saint-Germainissa.
Mbappé harhauttaa Dynamo Dresdenin pelaajaa ottelussa heinäkuussa 2019.
Mbappé (vas.) kentällä yhdessä Lionel Messin ja Neymarin kanssa lokakuussa 2021.
Mbappé juhlimassa toista maaliaan harjoitusottelussa Venäjää vastaan maaliskuussa 2018.
Mbappé pitelemässä MM-kilpailujen 2018 parhaan nuoren pelaajan palkintoa.
Taipumaton

| Taipumaton Kaija Koo |
| --- | --- | --- |

Studioalbumin tiedot
 Julkaistu: 23. huhtikuuta 2021
 Formaatti: CD, digitaalinen 
 Tyylilaji: pop
 Kesto: 43.59 
 Levy-yhtiö: Warner Music Finland
Listasijoitukset
  Suomen virallinen lista:  Albumi: 1.  Fyysinen albumi: 1.
Kaija Koon muut julkaisut
| Sinun naisesi 2016 | Taipumaton 2021 |   |
Singlet albumilta Taipumaton
 ”Mun sydän” Julkaistu: 31. elokuuta 2018  ”Pelkkää voittoo” Julkaistu: 26. huhtikuuta 2019  ”Onnellinen loppu” Julkaistu: 24. tammikuuta 2020  ”Hullut päivät” Julkaistu: 14. elokuuta 2020  ”Taipumaton” Julkaistu: 12. helmikuuta 2021  ”Eva (Nukutaan kielletyllä iholla)” Julkaistu: 6. maaliskuuta 2021
Taipumaton on Kaija Koon neljästoista, 23. huhtikuuta 2021 julkaistu studioalbumi. Se nousi Suomen virallisen albumilistan ensimmäiselle sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Tuotanto | Kesto |  |  |  |  |  |
| 1. | Sateenkaari pimeessä | Kaija Koo, Matti Mikkola, Yona | Joonas Angeria, Jukka Immonen, Rzy | 4.31 |  |  |  |  |  |
| 2. | Hullut päivät | Atso Soivio, Tiina Vainikainen | Angeria, Immonen, Rzy | 4.13 |  |  |  |  |  |
| 3. | Riidellään rakas | Angeria, Vilma Alina | Angeria, Immonen, Rzy | 3.30 |  |  |  |  |  |
| 4. | Mun sydän | Henna Sarriola, Jurek, Minna Koivisto | Koivisto | 3.35 |  |  |  |  |  |
| 5. | Jos rakastaa niin rakastaa | Ilkka Wirtanen, Patric Sarin, Vilma Alina | Antti Riihimäki, Wirtanen, Angeria, Immonen | 3.43 |  |  |  |  |  |
| 6. | Onnellinen loppu | Kaija Koo, Sarin, Vainikainen | Angeria, Immonen | 3.37 |  |  |  |  |  |
| 7. | Vikaa ensimmäistä kertaa | Angeria, Sarin, Vainikainen | Angeria, Immonen, Leri Leskinen, Rzy | 3.45 |  |  |  |  |  |
| 8. | Taipumaton | Kalle Mäkipelto, Vainikainen | Riihimäki, Angeria, Immonen, Leskinen | 3.15 |  |  |  |  |  |
| 9. | Mitä vaan | Mirkka Paajanen, Petri Somer | Angeria, Immonen, Rzy | 3.07 |  |  |  |  |  |
| 10. | Räksyttävät koirat | Mäkipelto, Paula Vesala, Vainikainen | Riihimäki, Angeria, Immonen | 3.07 |  |  |  |  |  |
| 11. | Pelkkää voittoo | Angeria, Vainikainen | Angeria | 3.46 |  |  |  |  |  |
| 12. | Eva (Nukutaan kielletyllä iholla) (SuomiLove) (cover / Jippu) | Jippu, Leskinen, Sarin | Lauri Halavaara, Jukka Immonen, Leri Leskinen | 3.50 |  |  |  |  |  |
Ibrahim Boubacar Keïta

| Ibrahim Boubacar Keïta |
| --- | --- |
 Ibrahim Boubacar Keïta, 2013.
Malin presidentti
 4. syyskuuta 2013 – 19. elokuuta 2020  
Edeltäjä:  Dioncounda Traoré
Malin pääministeri
 4. helmikuuta 1994 – 15. helmikuuta 2000  
Edeltäjä:  Abdoulaye Sékou Sow
Seuraaja:  Mandé Sidibé
Henkilötiedot
Syntynyt: 29. tammikuuta 1945 Koutiala, Ranskan Sudan
Kuollut: 16. tammikuuta 2022 (76 vuotta) Bamako, Mali
Tiedot
Puolue:  Rassemblement pour le Mali
Ibrahim Boubacar Keïta (kutsumanimeltään IBK, 29. tammikuuta 1945 Koutiala – 16. tammikuuta 2022 Bamako) oli malilainen poliitikko. Hän oli Malin presidentti vuosina 2013–2020. Hänet syrjäytettiin elokuun 2020 vallankaappauksessa. Keïta toimi pääministerinä vuosina 1994–2000 ja kansalliskokouksen puheenjohtajana vuosina 2002–2007.
Elämäkerta > Opiskelu

Keïta opiskeli Lycée Janson de Saillyssa Pariisissa ja suoritti vuonna 1965 ylioppilastutkinnon Bamakon Lycée Askia Mohamedissa. Hän jatkoi opintoja Dakarin yliopistossa ja suoritti historian, valtiotieteiden ja kansainvälisten suhteiden tutkinnot Université Paris 1 Panthéon Sorbonnessa. Hän työskenteli valmistuttuaan tutkijana Centre national de la recherche scientifiquessa ja opetti kolmannen maailman politiikkaa Sorbonnessa. Palattuaan Maliin vuonna 1986 Keïta työskenteli Euroopan unionin kehitysrahaston pääasiantuntijana ja johti ranskalaisen Terre des hommes -hyväntekeväisyysjärjestön Malin, Nigerin ja Burkina Fason osastoa.